NASA crește ridichi în spațiu. Legumele vor fi subiect de studiu în 2021.
Kate Rubins este astronautul NASA care a recoltat 20 de ridichi. Aceasta a ales legumele pentru că ajung la maturitate în mai puțin de o lună. În 2021 ridichile vor fi aduse pe Terra pentru a fi studiate.
Reușita lui Kate Rubins, astronaut NASA, care tocmai a recoltat primele ridichi în spațiu, e de aplaudat. A ales ridichile pentru că sunt nutritive și au nevoie doar de 27 de zile ca să fie bune de mâncat. Kate n-o să-și facă vreo salată. Cele 20 de ridichi crescute pe stația spațială au fost strânse într-o folie de aluminiu și băgate într-o combină frigorifică. Vor fi aduse anul viitor pe Pământ, ca să fie studiate.